open-index/open-wikipedia-markdown huggingface dataset:
மெழுகுவர்த்தி

**மெழுகுவர்த்தி** அல்லது **மெழுகுதிரி** என்பது மெழுகை எரிபொருளாகக் கொண்டு ஒளி தருவது அல்லது எரியக்கூடிய வகையில் மூன்று கிளிசரைடுகளால் ஆன விலங்குகளின் கொழுப்பிலிருந்து எடுக்கப்பட்ட  திண்ம எரிபொருள் ஆகும். இது ஒளியுக் மற்றும் சில வேளைகளில் இது மணம் தரும் வாசனை பொருளாகவும் பயன்படும். இது வெப்பம் தரும் மற்றும் சில வேளைகளில் நேரம் காட்டும் கருவியாகவும் பயன்படும்.

மெழுகுவர்த்தி உருபாக்குபவர் மெழுகு வியாபாரி என்று அழைக்கப் படுவார். இந்த மெழுகு வர்த்தியை ஏந்தி நிற்க மேசையின் மீது வைக்கப்படும் எளிய மெழுகுவர்த்தி தாங்கியில் இருந்து கொத்தான விளக்கு தண்டு மற்றும் தொங்கும் சரவிளக்கு போன்ற பலவித கருவிகள் கண்டுபிடிக்கப் பட்டுள்ளன.

மெழுகு வர்த்தி எரிய வைக்க ஒரு தீப்பெட்டி அல்லது தீ ஏற்றியிலிருந்து நெருப்பு கெட்டி மெழுகின் நடுவே உள்ள நூல் திரி மீது பற்ற வைக்கப்படும். நெருப்பைப் பற்ற வைத்ததும் மெல்ல மெல்ல அருகில் உள்ள மெழுகு இளகி திரி எரிய ஆரம்பிக்கும்.மெழுகு ஆவியாக ஆரம்பித்த பிறகு அது வளி மண்டலத்தில் உள்ள உயிரிவாயுவோடு சேர்ந்து தொடர்ந்து சுடரோடு எரிய ஆரம்பிக்கும். இந்த சுடரானது தன் வெப்ப ஆற்றலாலே மெழுகுவர்த்தி தொடர்ந்து எரிய தேவையான வெப்பத்தை சங்கிலி தொடர் வினை மூலம் கொடுக்கும்; சுடரின் வெப்பம் திண்ம மெழுகின் மேல் பாகத்தின் ஒரு பகுதியை உருக்கும்; உருகிய திரவ எரிபொருள் திரி வழியாக நுண் புழை ஈர்ப்பாற்றல் மூலமாக மேலே செல்லும்; மேலே சென்ற திரவ எரி பொருள் இறுதியாக ஆவியாகி மெழுகு வர்த்தியின் சுடருடன் இணந்து எரியும்.

மெழுகு எரிந்து உருக உருக அது உயரத்தில் குறைந்து கொண்டே போகும். ஆவியாகும் எரிபொருளை வெளிப்படுத்தாத திரியின் பாகங்கள் மெழுகுவர்த்தியின் சுடரின் சூட்டில் எரிந்து விடும். எரிந்து சாம்பலாகும் திரியானது எரிவதற்கு உள்ளாகும் திரியின் அளவை ஒரு வரம்புக்குள்ளாக வைத்துக் கொள்ளும். இதனால் எரிதனால் உருவாகும் வெப்ப அளவும் எரிய உபயோகப் படுத்த படும் எரிபொருளின் அளவும் ஒரு கட்டுக்குள் வைக்கப் படுகிறது. சில வகையான திரிகளை ஒரே சீராக அவ்வப்போது ஒரு கத்திரிகோல் அல்லது அதற்கு பிரத்தியோகமாக உள்ள வெட்டுவான் மூலம் வெட்ட வேண்டும். இது மெழுகு வர்த்தி ஒரே சீராக எரிவதற்கும் புகையில்லாமல் எரிவதற்கும் உதவி புரிகிறது. இருபதாம் நூற்றாண்டில் இதற்கென்று பிரத்தியோகமான விசேச மெழுகுவர்த்தி கத்தரிப்பானும் மெழுகு வர்த்தி அணைப்பானும் மெழுகு வர்த்தியோடு கொடுக்கப் பட்டு வந்தது. தற்போது உருவாகும் மெழுகு வர்த்திகளில் காணப்படும் திரியானது சிறிது எரிந்த உடன் வளைந்து கொள்ளும் இந்நிகழ்வு திரியின் முடிவு பாகத்திற்கு உயிர்வளி கிடைப்பதை உறுதி செய்கிறது இது ஒரு தானே தன்னை முனைமழிப்பு செய்து கொள்வதாகும். fire—a self-trimming wick.

thumb|150px|A close-up image of a candle showing the wick and the various parts of the flame இந்த மெழுகுவர்த்தி இரவு நேரங்களில் மின்சாரமில்லாத நேரங்களில் ஒளித் தேவைக்காகப் பயன்படுத்தப்படுகிறது. கிறித்தவ சமய வழிபாட்டில் மெழுகுவர்த்தி அதிகமாகப் பயன்படுத்தப்படுகிறது.

## மேற்கோள்கள்

பகுப்பு:விளக்குகள்
மெழுகு

thumb|மெழுகுவர்த்தி

**மெழுகு** சுற்றாடல் வெப்பநிலையில் இளகும் தன்மை கொண்ட ஒரு வகை வேதிச் சேர்வை. இது ஒரு வகை லிப்பிட்டும் ஆகும்.  இதன் உருகும் 45&nbsp;°C (113&nbsp;°F). வெப்பநிலைக்கு மேல் இது உருகிக் குறைந்த பாகுநிலை கொண்ட திரவமாகின்றது. மெழுகுகள் நீரிற் கரைவதில்லை. ஆனால் சில கரிமக் கரைப்பான்களில் கரையக்கூடியன. இயற்கையாகக் கிடைக்கும் மெழுகுகளும், செயற்கையாகத் தயாரிக்கப்படுகின்ற மெழுகும் பொருட்களும் கரிமச் சேர்வைகளே.

## வகை
பொதுவாக மெழுகுகள் நீண்ட அல்கைல் சங்கிலிகளைக் கொண்டவை. இயற்கை மெழுகுகள், பெரும்பாலும் கொழுப்பு அமிலங்களின்  எசுத்தர்களும், நீண்ட சங்கிலி அல்ககோல்களும் ஆகும். செயற்கை மெழுகுகள் வினைத் தொகுதிகள் குறைந்த நீண்ட சங்கிலி ஐதரோகாபன்கள்.

## பயன்பாடு

மர உற்பத்திகள் தயாரிக்கும் போது அவற்றை முடிப்பதற்கும் பூச்சிடவும் மெழுகிடவும்,  கற்பூரம் வில்லைகள் , தீக்குச்சி ,
காலணி மெருகு மற்றும் தட்டச்சு மை காகிதம் ஆகியன தயாரிக்கவும் மெழுகு பயன்படுகின்றது.

## வெளி இணைப்புகள்

* Waxes 
* www.microcrystallinewax.net, resource for microcrystalline wax research

பகுப்பு:ஒளி
பியர் சிமோன் இலப்லாசு

**பியர் சிமோன், இலாப்லாசு** அல்லது **மார்க்கி டி இலப்லாசு** (ஏப்ரல் 23, 1749 – மார்ச் 5, 1827) என்பவர் 18-19 ஆவது நூற்றாண்டின் மிகச் சிறந்த கணிதவியல், வானவியலாளர்களுள் ஒருவர். வானியலை கணித அடிப்படையில் விரிவடையச் செய்ததில் இவருக்குப் பெரும் பங்கு உண்டு. புள்ளிக்குறிப்பியலிலும் இவருடைய பங்கு மிகச் சிறப்பானது. இவர் தமக்கு முன்னிருந்த அறிஞர்களின் கண்டுபிடிப்புகளை ஒழுங்கு படுத்தி, கணித அடித்தளம் இட்டு, தான் கண்டுபிடித்தவற்றையும் தொகுத்து ஐந்து பெரும் தொகுதிகளாக வான்பொருள்களின் இயக்கவியல் (*Mécanique Céleste* ) என்னும் பெரும் பல்லடுக்கு நூற்தொகுதியை 1799-1825 காலப்பகுதியில் வெளியிட்டார். இப் பல்லடுக்கு நூல்தொகுதியால், வடிவவியல் அடிப்படையாக இருந்த வானியல் இயக்கங்கள் பற்றிய அறிவை நுண்பகுப்பாய்வு (கால்க்குலசு) அடிப்படையான அறிவாக மாற்றினார். புள்ளிக்குறிப்பியலில் *பேயீசிய நிகழ்தகவியல்* (Bayesian probability) என்னும் துறைக்கு இவர் ஆற்றிய ஆய்வுகளே அடிப்படையாக அமைந்ததுள்ளது..

பல இயற்பியல் பகுப்பாய்வுகளில் காணப்படும் இலப்லாசு சமன்பாடு (Laplace's equation) என்னும் இரண்டாம் படிய நுண்பகுப்புக் கணித சமன்பாடு இவர் உருவாக்கியதே ஆகும்.

## இளமை
1749 ஆம் ஆண்டு பிரான்ஸு நாட்டு நார்மாண்டி பகுதியில் இலாப்லாசு பிறந்தார். இவர் இளம் வயதில் படிப்பில் ஆர்வம் மிகுந்தவராகக் காணப்பட்டார். 1768-இல் இவர் பாரீசு நகருக்குச் சென்று கணிதப் பேராசிரியராகப் பணியமர்த்தப்பட்டார். பிரெஞ்சு அறிவியல் அகாதமியின் முன்னணி அறிஞராக இவர் விளங்கினார். மாவீரன் நெப்போலியனுக்கு அறிவியல் ஆலோசகராகச் சிலகாலம் செயல்பட்ட பெருமை கொண்டவர் இவர்.

## வானவியல் ஆய்வுகள்

ஒரு கோள் சூரியனைச் சுற்றிவரும்போது அது கெப்ளரின் விதிகளுக்கு உட்பட்டு சூரியனை தனது நீள்வட்டப் பாதையில் சுற்றும் சுற்றும் கோளின் மைய விலக்கு விசையும், சூரியனின் புவி ஈர்ப்பு விசையும் சமநிலையில் இருப்பதால், கோள்கள் சூரியனில் விழவோ, விலகிச்செல்லவோ நேராது. ஆனால் பல கோள்கள் சூரியனைச் சுற்றிவரும்போது, ஒரு கோளின் ஈர்ப்பு விசை மற்றொரு கோளின் மீது செலுத்தும் விசைகளால் கோள்களின் பாதைகளில் மாற்றங்களை ஏற்படுத்தித் தனது சுற்றுப்பாதைகளிலிருந்து கோள்களைத் தூக்கி எறியச் செய்யும் என நியூட்டன் எண்ணினார்.

கணித ஆய்வுகள் பல செய்தும் நியூட்டனால் கோள்களின் சீரான இயக்கத்தை விளக்க இயலவில்லை. பாதிகளிலிருந்து விலகும் கோள்களை அவ்வப்போது கடவுளின் கரங்கள் சீரமைக்கின்றன எனக் கூறப்பட்டது. அனால் இலாப்லாசு கி.பி. 1780 ஆம் ஆண்டுகளில் கணிப்புகளைத் தனது கணிதத் திறமியால் மேம்படுத்தி கோள்களின் பாதைகளில் ஏற்படும் சிறிய மாறுபாடுகள் எப்படித் தம்மைத் தாமே திருத்திக் கொள்கின்றன என நிறுவினார்.

அந்தக் காலகட்டத்தில் சனிக்கோளின் சுற்றுப்பாதை விரிந்து செல்வதாகவும், வியாழனின் சுற்றுப்பாதை சுருங்குவதாகவும் கணக்கிட்டனர். கெப்ளரின் விதிகளின் படி அமைந்த சுற்றுப்பாதைகளில் மிகப்பெரும் கோள்களின் உண்மையான பாதைகள் மெல்லச் சுழன்று மாற்றமடைந்து மீள்கின்றன. இதற்காகும் காலம் சுமார் 929 ஆண்டுகள் எனவும் கணக்கிட்டு சூரிய குடும்பம் நிலைத்து நிற்கும் தன்மை கொண்டது எனவும் நிறுவினார்.

## ஞாபகார்த்தமாகப் பெயரிடப்பட்டவை

* சிறுகோள் ஒன்றிற்கு இலப்லாசின் ஞாபகார்த்தமாக **4628  இலப்லாசு** என பெயர் சூட்டப்பட்டது.
* ஈபிள் கோபுரத்தில் ஊள்ள 72 பெயர்களுள் இவருடைய பெயரும் ஒன்றாகும்.
*

## மேற்கோள்களும் அடிக்குறிப்புகளும்


பகுப்பு:பிரெஞ்சு இயற்பியலாளர்கள்
பகுப்பு:1827 இறப்புகள்
பகுப்பு:பிரெஞ்சு கணிதவியலாளர்கள்
பகுப்பு:1749 பிறப்புகள்
பகுப்பு:பிரெஞ்சு வானியலாளர்கள்
குளோக்கோசோமட்டைடீ

**குளோக்கோசோமட்டைடீ** *(Glaucosomatidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் *குளுக்கோசோமா* என்னும் ஒரேயொரு பேரினம் மட்டுமே உள்ளது. இதில் நான்கு இனங்கள் உள்ளன.

## இனங்கள்
இக் குடும்பத்தைச் சேர்ந்த இனங்களாவன:

* *[[குளுக்கோசோமா புவேர்கெரி]]* *(Glaucosoma buergeri)*ரிச்சார்ட்சன், 1845
* *[[குளுக்கோசோமா ஏர்பிரைக்கம்]]* *(Glaucosoma hebraicum)*ரிச்சார்ட்சன், 1845 
* *[[குளுக்கோசோமா மக்னிஃபிக்கம்]]* *(Glaucosoma magnificum)*(ஒகில்பி, 1915)
* *[[குளுக்கோசோமா இசுக்கப்புலாரீ]]* *(Glaucosoma scapulare)*மக்லேயே இல் ராம்சே, 1881

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
பாத்திகுளுப்பீடீ

**பாத்திகுளுப்பீடீ**, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இது *பாத்திகுளுப்பீ* என்னும் ஒரேயொரு பேரினத்தைக் கொண்ட சிறிய குடும்பம். இதில் ஏழு இனங்கள் உள்ளன. இவை மெக்சிக்கோ குடா, இந்தியப் பெருங்கடல், மேற்குப் பசிபிக் பெருங்கடல் ஆகியவற்றின் வெப்பவலயப் பகுதிகளில் காணப்படுகின்றன. இவை 20 சதம மீட்டர் நீளம் வரை வளர்கின்றன.

## இனங்கள்
* *[[பாத்திகுளுப்பீ ஆர்சென்டீ]]* *(Bathyclupea argentea)*கூடேயும் பீனும், 1896.
* *[[பாத்திகுளுப்பீ இலோங்காட்டா]]* *(Bathyclupea elongata)*ட்ரூனோவ், 1975.
* *[[பாத்திகுளுப்பீ கிரேசிலிசு]]* *(Bathyclupea gracilis)*பிளவர், 1938.
* *[[பாத்திகுளுப்பீ ஆசுக்கினீயை]]* *(Bathyclupea hoskynii)*ஆல்காக், 1891.
* *[[பாத்திகுளுப்பீ மலயானா]]* *(Bathyclupea malayana)*வெபர், 1913.
* *[[பாத்திகுளுப்பீ மெகாசெப்சு]]* *(Bathyclupea megaceps)*பிளவர், 1938.
* *[[பாத்திகுளுப்பீ இசுக்குரோதெரி]]* *(Bathyclupea schroederi)*டிக், 1962.

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
மானோடக்டிலைடீ

**மானோடக்டிலைடீ** *(Monodactylidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை பக்கங்களில் மிகவும் ஒடுங்கித் தட்டுப் போன்ற வடிவிலான உடலமைப்புக் கொண்டவை. இவை நீண்டு அமைந்த முதுகுத் துடுப்புக்களையும், குதத் துடுப்புக்களையும் கொண்டிருக்கின்றன. இவை நடுத்தரமான அளவுள்ளவை. பொதுவாக 25 சதம மீட்டர் நீளம் வரை வளர்கின்றன. *மானோடக்டிலசு செபீ* *(Monodactylus sebae)* என்னும் இனத்தின் நீளம் அதன் உயரத்தைவிடக் குறைவாக இருக்கும். முதுகுத் துடுப்பின் மேல் நுனியில் இருந்து, குதத் துடுப்பின் கீழ் நுனி வரை இவற்றின் உயரம் 30 சதம மீட்டர் வரை இருக்கும். இக் குடும்ப மீனினங்களுட் பல வெள்ளி நிறத்தில் மஞ்சள், கறுப்பு நிறக் குறிகளைக் கொண்டவையாகக் காணப்படுகின்றன. இளம் மீன்கள் கூடிய கவர்ச்சி கொண்டவை. இவற்றுட் பல இனங்கள் மீன் காட்சியகங்களில் வளர்க்கப்படுகின்றன.

இக் குடும்பத்தில் *[[மானோடக்டிலசு]]*, *[[சுயேட்டீ]]* என்னும் இரண்டு பேரினங்களில் ஆறு இனங்கள் உள்ளன. இவை ஆப்பிரிக்கா, இந்தியா, பிற தெற்காசியப் பகுதிகள் தொடக்கம் மேற்கே ஆசுத்திரேலியா வரையுள்ள கரையோரங்களில் காணப்படுகின்றன. *மானோடக்டிலசு* பேரினத்தைச் சேர்ந்த இனங்கள் பல கழிமுகப் பகுதிகளில் காணப்படுகின்றன. நன்னீரிலும் நீண்ட நேரம் இருக்கக்கூடியவை. *மானோடக்டிலைட்டுக்கள்* சிறிய மீன்களையும், முதுகெலும்பிலிகளையும் பிடித்து உண்கின்றன. ஆழம் குறைந்த நீர்ப்பகுதிகளில் வாழும் இவை பெரிய கூட்டங்களாகக் காணப்படுகின்றன.

## இனங்கள்
* பேரினம் *[[மானோடக்டிலசு]]*
** *[[மானோடக்டிலசு ஆர்சென்டியசு]]* *(Monodactylus argenteus)*(லின்னேயசு, 1758).
** *[[மானோடக்டிலசு ஃபல்சிஃபார்மிசு]]* *(Monodactylus falciformis)*(லாசெப்பீடீ, 1801).
** *[[மானோடக்டிலசு கோட்டேலாட்டி]]* *(Monodactylus kottelati)*(பேத்தியாகொட, 1991).
** *[[மானோடக்டிலசு செபீ]]* *(Monodactylus sebae)*(கூவியர், 1829).
* பேரினம் *[[சுயேட்டீ]]*
** *[[சுயேட்டீ இசுக்காலாரிபின்னிசு]]* *(Schuettea scalaripinnis)*(இசுட்டீயிண்டக்னர், 1866).
** *[[சுயேட்டீ வூட்வார்டி]]* *(Schuettea woodwardi)*(வையிட், 1905).

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
எழுதுகோல்

**எழுதுகோல்** அல்லது **எழுதி ** அல்லது *பேனா* எனப்படுவது, எழுத உதவும் ஒரு கருவி அகும். பேனா என்னும் சொல் ஆங்கிலத்தில் pen (பென்) என்னும் சொல்லில் இருந்து பெற்றது

இதில் பலவகையன எழுதுகோல்களும் உண்டு. அவை குமிழ் முனை எழுதுகோல் குமிழ்முனைப் பேனா, ஊற்று எழுதுகோல், மை பேனா மற்றும் பல வகைகளும் உண்டு.
thumb|ஒரு பந்து முனைப் பேனா
thumb|ஒரு ஆடம்பர பந்து பேனா

## வரலாறு
பழங்காலத்து எகிப்தியர் பாப்பிரசு (papyrus) சுருள்களில் எழுத சிறு நாணலால் (reed) ஆன எழுதுகோல்களைப் பயன்படுத்தினர். இந்த நாணல் போன்ற செடிக்கு *சங்க்கசு மாரிட்டிமசு* (Juncus Maritimus) என்று பெயர். சிட்டீவன் ரோச்சர் ஃவிசர் (Steven Roger Fischer) தான் எழுதிய *எழுதுதலில் வரலாறு* (*A History of Writing*) என்னும் நூலில் எகிப்தில் சக்காரா என்னும் இடத்தில் கிடைத்துள்ள சான்றுகளின்படி நாணல்-போன்ற எழுதுகோல்கள் எகிப்திய அரசர்களின் முதற்பரம்பரையினர் காலத்திலேயே, அதாவது கி.மு 3000 ஆண்டு தொடக்கத்திலேயே வழக்கில் இருந்திருக்கலாம் என்று கூறுகின்றார். ஏறத்தாழ இன்றைக்கு 300-400 ஆண்டுகளுக்கும் முன் வரை, கி.பி. 17 ஆவது நூற்றாண்டு வரை, இந்த நாணல்-போன்ற எழுதுகோல்கள் இருந்தன.

பறவைகளின் இறகாகிய தூவல் (quill) எழுதுகோல்கள் இசுரேல்-பாலசுத்தீனத்தில், மேற்குக் கரை என்னும் பகுதிக்கு அருகே உள்ள கும்ரான் (Qumran) என்னும் இடத்தில் இருந்து கிடைத்த செத்தக் கடல் சுருள்கள் (Dead Sea Scrolls) எழுதப் பயன்படுத்தப்பட்டன. ஐரோப்பாவில் இப்பழக்கம் கி.பி 700களில் அறிமுகப்படுத்தப்பட்டது. இவ்வகை தூவல் எழுதுகோலே 1787 இல் ஐக்கிய அமெரிக்காவின் அரசியல் சட்டம் எழுதவும், கையெழுத்திடவும் பயன்பட்டது. செத்த கடல் சுருள்கள் 1947 இல் கண்டுபிடிக்கப்பட்டது. அது கி.மு 100 இல் எழுதியதாகக் கருதப்படுகின்றது. ஐரோப்பியர்கள் நாணல் போன்ற குழல்கள் கிடைக்காததால் தூவல் எழுதுகோலை வரவேற்றனர். செவில்லைச் சேர்ந்த கி. பி. 7 ஆம் நூற்றாண்டைச் சேர்ந்த புனித இசிடோர் (St. Isidore of Seville) அவர்கள் எழுதி வைத்துள்ளதில், தூவல் எழுதுகோலைப் பற்றிய குறிப்பு ஒன்று உள்ளது.
. தூவல் எழுதுகோல்கள் 19 ஆம் நூற்றாண்டு வரையில் வழக்கில் இருந்தன

வெண்கலத்தால் ஆன எழுதுகோல் நுனி உடையது ஒன்று கி.பி 79 ஆம் ஆண்டிலேயே பயன்பாட்டில் இருந்தது என்பற்கான சான்றுகோள் அழிந்து பட்ட பாம்ப்பை நகரில் கிடைத்துள்ளது.
. சாமுவேல் பெப்பீசு என்பாரின் தன்வாழ்க்கைக் குறிப்பேட்டில் ஆகசட்டு 1663 ஆம் ஆண்டிற்கான பதிவில் இது பற்றிய குறிப்பொன்றும் உள்ளது.   1803 இல் மாழையால் (உலோகத்தால்) ஆன எழுதுகோல் நுனிக்கான காப்புரிமம் ஒன்று உள்ளது ஆனால் செய்து விற்பனை செய்யவில்ல்லை. 1822இல் பர்மிங்காம் என்னும் இடத்தைச் சேர்ந்த சான் மிட்செல் (John Mitchell) மாழை நுனி உடைய எழுதுகோல்களை அதிக எண்ணிக்கையில் படைத்து விற்பனை செய்தார்.

## இதையும் பார்க்க‌
*மை
*கரிக்கோல்

## மேற்கோள்கள்


## வெளி இணைப்புகள்
*History of the Pen 
*Writing Instrument Manufacturers Association

பகுப்பு:அலுவலகப் பயன்பாட்டுப் பொருட்கள்
பகுப்பு:எழுது கருவிகள்
செலவு

**செலவு** என்பது தயாரிப்பு ஒன்றுக்காக  அல்லது சேவையை வழங்க பயன்படுத்தப்பட்ட பணத்தின் மதிப்பு ஆகும். வணிகத்தில், செலவு கையகப்படுத்துதலில் ஒன்றாக இருக்கலாம், இந்த சந்தர்ப்பத்தில் அதைப் பெறுவதற்கு செலவழிக்கப்பட்ட பணத்தின் அளவு செலவாகக் கணக்கிடப்படுகிறது. இங்கு பணம் என்பது பொருளைப் பெறுவதற்காகப் போன உள்ளீடு. இந்த கையகப்படுத்தல் செலவானது, தயாரிப்பாளரால் உண்மையில் செய்யப்பட்ட உற்பத்திச் செலவின் கூட்டுத்தொகையாக இருக்கும், மேலும் உற்பத்தியாளருக்குக் கொடுக்கப்பட்ட விலைக்கு மேல் கையகப்படுத்துபவரால் ஏற்படும் செயற்பாடுகளுக்கான கூடுதல் செலவுகளாக இருக்கலாம்.

## இவற்றையும் பார்க்க
* காசுப்பாய்ச்சல் கூற்று
* பரீட்சை மீதி

## வெளியிணைப்புகள்
*Light Reading—Capex vs Opex—Telecom
*Expenditure Forecast.pdf Transco Capex/Opex Review

## மேற்கோள்கள்

பகுப்பு:கணக்கியல்
பகுப்பு:வளர்ச்சியல்
பகுப்பு:கணக்கு பதிவியல்
டாக்சோட்டைடீ

**டாக்சோட்டைடீ** *(Toxotidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை தமது வாயைப் பயன்படுத்தி நீர்த்துளிகளை வீசி, சிறிய பூச்சிகளையும், வேறு சிறிய உயிரினங்களையும் நீரில் விழுத்தி அவற்றை இரையாக்குகின்றன. பெரிய கீழ்த் தாடை அவை வேட்டையாடுவதற்கு உதவியாக உள்ளன. *டாக்சோட்டீசு* என்னும் ஒரே பேரினத்தில் ஆறு இனங்களைக் கொண்ட மிகச் சிறிய குடும்பம் இது. இவை, இந்தியா முதல், பிலிப்பைன்சு, ஆசுத்திரேலியா, பாலினீசியா ஆகிய பகுதிகளில் உள்ள நன்னீர், உவர்நீர், கடல்நீர் ஆகியவற்றில் வாழ்கின்றன.

## இனங்கள்

* *[[டாசிட்டீசு பிளித்தியை]]* *(Toxotes blythii)*பூலெங்கர், 1892.
* *[[டாசிட்டீசு சட்டாரியசு]]* *(Toxotes chatareus)*(அமில்ட்டன், 1822).
* *[[டாசிட்டீசு சக்குலாட்ரிக்சு]]* *(Toxotes jaculatrix)*(பல்லாசு, 1767).
* *[[டாசிட்டீசு கிம்பர்லேயென்சிசு]]* *(Toxotes kimberleyensis)*அலன், 2004.
* *[[டாசிட்டீசு லோரென்சி]]* *(Toxotes lorentzi)*வெபர், 1910.
* *[[டாசிட்டீசு மைக்குரோலெப்சிசு]]* *(Toxotes microlepis)*குந்தர், 1860.
* *[[டாசிட்டீசு ஆலிகோலெப்சிசு]]* *(Toxotes oligolepis)*பிளீக்கர், 1876.

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
டைக்கிஸ்ட்டீயைடீ

**டைக்கிஸ்ட்டீயைடீ** *(Dichistiidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இது ஒரு சிறிய குடும்பம். *டைக்கிசுடியசு* என்னும் ஒரே பேரினத்தில் இரண்டு இனங்கள் மட்டுமே இக் குடும்பத்தில் உள்ளன.

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
பல்லின் வகையடுக்கு

**பல்லின் வகையடுக்கு** (*Dentition*) என்பது வாயில் உள்ள பல்லின் வளர்சியையும், பற்களின் நான்கு வகையான பல்லினது தோற்றங்களையும் அவற்றின் எண்ணிக்கை அமைப்பு முதலியவற்றையும் குறிக்கும்.

பாலூட்டிகளில், மிகச்சிறுபான்மையான, நான்கு குடும்பங்களில் உள்ள, விலங்குகள் தவிர மற்ற எல்லாவற்றுக்கும் நான்கு வகையான பற்கள் உள்ளன. ஒவ்வொரு வகைக்கும் ஒரு குறிப்பிட்ட எண்ணிக்கையே பெருமம் (அதிக எல்லை) ஆகும். விதி விலக்கான பாலூட்டி உயிரின குடும்பம் அல்லது வரிசைகள்: (1) பாலூட்டியாயினும் முட்டையிடும், ஒற்றைக் கழிவாய் விலங்கு எனப்படும் மோனோட்ட்ரீம்(monotremes), (2) அசையாக் கரடி, எறும்புண்ணி, ஆர்மடில்லோ ஆகையன அடங்கிய செனார்த்தரன்(xenarthrans), (3) செதிள் எறும்புண்ணிகள் எனும் பாங்கோலின்(pangolins), (4) நீர்வாழ் திமிங்கிலம், ஓங்கில்கள் அடங்கிய செட்டாசியன்(cetaceans ) வரிசை ஆகிய நான்காகும். உயிரினங்களில் பலவகையான பற்கள் கொண்டிருந்தால் அவற்றை பல் வகைப்பன்மை அல்லது பல் எயிற்றுமை (எயிறு = பல்) (heterodont) கொண்டவை என்றும், அப்படி இல்லாதவற்றை பல் வகையொருமை அல்லது எயிற்றொருமை கொண்டவை என்றும் கூறுவர். 

நான்கு வகையான பற்கள் முன்வெட்டிப் பல், நாய்ப்பல், முன்கடைவாய்ப் பல், கடைவாய்ப்பல். 

ஒவ்வொரு வகையான பற்களிலும் எத்தனை பற்கள் ஒவ்வொரு தாடையிலும் ஒரு பக்கத்தில் (இடத்திலோ, வலத்திலோ) உள்ளன என்பதை ஒரு "பல் வாய்பாடு" ஆக ஓர் அட்டவணையில் எழுதிக் காட்டுவது மரபு. ஆகவே வாயில் உள்ள மொத்த பற்கள் இந்த அட்டவணையில் உள்ளவற்றை இரண்டால் பெருக்கினால் (இரண்டு பக்கத்திற்கும், இடம், வலம்) வருவதாகும். ஒவ்வொரு பக்கத்துக்கும், முதலில் முன் வெட்டிப்பற்களும், அடுத்ததாக நாய்ப்பற்களும் (புலிப்பற்களும்), மூன்றாவதாக முன்கடைவாய்ப் பற்களும், கடைசியாக நான்காவதாக கடைவாய்ப்பற்களும் குறிப்பிடுவது வழக்கம். எடுத்துக்காட்டாக, "பல் வாய்பாடு" மேற்தாடைக்காக 2.1.2.3 என்று குறித்திருந்தால், அந்த விலங்குக்கு 2 முன் வெட்டிப் பற்களும், 1 புலிப்பல்லும், 2 முன்கடைவாய்ப்பற்களும், 3 கடைவாய்ப்பற்களும் ஒரு பக்கத்தில் (இடப்பக்கம் அல்லது வலப் பக்கம்) உள்ளன என்று பொருள். 

வயது வந்த *(adult)* மாந்தர்களுக்கான பல் வாய்பாடு:

பூனைகளுக்கான பல் வாய்பாடு:

## உசாத்துணை
Adovasio, J. M. and David Pedler. "The Peopling of North America." North American Archaeology. Blackwell Publishing, 2005. p. 35&ndash;36.

## வெளி இணைப்புகள்
* Colorado State's Dental Anatomy Page 

பகுப்பு:பல்
பகுப்பு:மனிதத்தலையும், கழுத்தும்
பகுப்பு:பாலூட்டிகளின் உடற்கூறியல்
டிரெப்பனீடீ

**டிரெப்பனீடீ** *(Drepaneidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் ஒரே பேரினமான *டிரெப்பனீ*யில் அடங்கிய மூன்று இனங்கள் உள்ளன. இவை இந்தியப் பெருங்கடலிலும், மேற்குப் பசிபிக் பெருங்கடலிலும், ஆப்பிரிக்காவுக்கு அண்மையில் கிழக்கு அத்திலாந்திக் பெருங்கடலிலும் வாழ்கின்றன.

## இனங்கள்
* *[[டிரெப்பனீ' ஆப்பிரிக்கானா]]* *(Drepane africana)*ஒசாரியோ, 1892.
* *[[டிரெப்பனீ' லொங்கிமானா]]* *(Drepane longimana)*(புளொச்சும் சினீதரும், 1801).
* *[[டிரெப்பனீ' பங்டாட்டா]]* *(Drepane punctata)*லின்னேயசு, 1758.

### வகைப்பாட்டுக் குறிப்பு
இங்கே மூன்று இனங்கள் குறிப்பிடப்பட்டாலும், டி. லொங்கிமானாவும், டி. பங்டாட்டாவும் நிறத்தில் மட்டுமே வேறுபாடானவை. இதனால் அவையிரண்டும் ஒரே இனத்துக்கான இரண்டு பெயர்களாகக் கருதப்படுவதும் உண்டு.

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
எலிக்குடும்பம்

**எலிக்குடும்பம்** அல்லது **முரிடே** (Muridae) என்பது பாலூட்டி வகுப்பில் உள்ள குடும்பங்கள் யாவற்றினும் மிகப்பெரிய குடும்பம். இக் குடும்பத்தில் ஏறக்குறைய 650 சிற்றினங்கள் உள்ளன. இவை ஆசியா, ஆப்பிரிக்கா, ஐரோப்பா, ஆசுத்திரேலியா ஆகிய இடங்களில் இயற்கையாக வாழ்கின்றன. எலி இனங்கள் உலகெங்கும் அறிமுகப்படுத்தப்பட்டு எங்கும் பரவி உள்ளன. சுண்டெலி, வயல் எலிகள், கெர்பில் முதலியவை இந்தக் குடும்பத்தைச் சேர்ந்த எலி வகைகள் ஆகும். அறிவியற் பெயராகிய முரிடே என்பதன் பொருள் இலத்தீனில் எலி என்பதே. இச்சொல் கிரே என்பவரால் 1825-ல் முதன் முதலாகப் பயன்படுத்தப்பட்டது.

## பண்புகள்
எலிக்குடும்பத்து இனங்கள் உருவில் சிறியன. வாலின் நீளத்தைத் தவிர்த்தால் சற்றேறக்குறைய 10 செமீ இருக்கும். இவை 4.5 முதல் 8 செமீ வரையிலான குட்டி ஆப்பிரிக்கச் சுண்டெலி முதல் 48 செமீ வரையிலான பெரிய வெள்ளை பிலிப்பைன் எலிகள் வரை பல வகைப்பட்டன. இவ் எலிகளுள் சிலவற்றுக்கு நீண்ட கால்கள் உள்ளன. இதனால் இவை தாவிக் குதித்து நகரக்கூடியன. எலிகளின் பொதுவான நிறம் பழுப்பு. ஆனால், கறுப்பு, சாம்பல், வெள்ளை நிற எலிகளும் உண்டு. நால்வரி எலி போன்று உடலில் கோடுகள் கொண்ட இனமும் உண்டு. 
.

எலிக் குடும்பத்து இனங்கள் நன்றாக கேட்கும் திறனும், மணம் நுகரும் திறனும் கொண்டவை. பல்வேறு சூழல்களில் வாழ்கின்றன. காடுகளிலும், வயல்வெளிகளிலும், புல்வெளிகளிலும், உயர் மலைகளிலும் வாழ்கின்றன. கெர்பில் போன்ற எலி வகை இனங்கள் நீர் குறைந்த பாலைநிலங்களிலும் வாழ்கின்றன. எலி இனங்கள் தாவர உண்ணிகளாகவோ எல்லாம் உண்ணிகளாகவோ உள்ளன. வலுவான தாடை தசைகள் கொண்டுள்ளன. இவற்றின் முன்வெட்டிப்பற்கள் வாழ்நாள் முழுவதும் வளர்ந்துகொண்டே இருக்கின்றன. இவற்றின பல் வகையடுக்கு கீழ்க்காணுமாறு குறிக்கப்படும்:

எலிக்குடும்பிகள் ஓராண்டில் பல முறை பல குஞ்சுகள் ஈனுகின்றன. இவை புணர்ந்தபின்னர் 20-40 நாட்களில் குஞ்சுகள் ஈனுகின்றன. ஆனால் இவை இனத்துக்கு இனம் மிகவும் வேறுபடுகின்றன. பிறந்த எலிக்குஞ்சுகள் கண்பார்வை இல்லாமலும், உடலில் மயிர் இல்லாமலும், தன்னைக் காத்துக்கொள்ளும் திறம் இல்லாமலும் பிறக்கின்றன. ஆனால் எல்லா எலி இனங்களும் அப்படி இல்லை, எடுத்துக்காட்டாக முள்ளெலி.

## படிவளர்ச்சி
பிற சிறிய பாலூட்டிகளைப்போல, எலிக் குடும்பத்தின் படி வளர்ச்சியும் தெளிவாகத் தெரியவில்லை. தொல்லுயிர் படிவங்கள் மிகக் குறைவே. ஆசியாவில் வெப்பமண்டலப் பகுதிகளில் உள்ள ஆம்சிட்டர் (hamster) போன்ற ஏதோவொரு விலங்கில் இருந்து முன்பகுதி மியோசீன் (Miocene) ஊழிக்காலத்தில் தோன்றியிருக்கலாம் என்று ஒரு கருத்து உள்ளது. ஓலோசீன் (Holocene) ஊழிக்காலத்தில் மாந்தர்களோடு சேர்ந்து உலகமெல்லாம் பரவியது என நினைக்கின்றார்கள் 
.

## உயிரின வகைப்பாடு
எலிக்குடும்பம் (மூரிடுகள்,  Murids) 4 உட்குடும்பங்களில் (துணைக்குடும்பங்களில்), 140 பேரினங்களாக, மொத்தம் 650 எலி இனங்கள் உள்ளன.

### உட்குடும்பம் அல்லது துணைக்குடும்பங்கள்
* தியோமினே (முள்ளெலி, கம்பிமுடி எலி)
* ஜெர்பிலினே (கெர்பில்கள், சிர்டு, மணல் எலிகள்)
* லீமாகோமினே (டோகோ எலி)
* லோபியோமைனே (கொண்டை எலி)
* முரினே (ஆசிய, ஆப்பிரிக்க, ஐரோப்பிய எலிகள்)
* †சூடோகிரிசெடோடோன்டினே

## மேற்கோள்கள்

## வெளி இணைப்புகள்
* 
* Muridae at Mammal Species of the World
* "Walker's Mammals of the World." *Google Books*. 08 Nov. 2015.
* ADW: Muridae: INFORMATION

*
பகுப்பு:பாலூட்டிக் குடும்பங்கள்
இந்திய அரசியல்

**இந்திய அரசியல்**-இந்தியா பல கட்சிகளின் பிரதிநிதிகளுடன் கூட்டு நாடாளுமன்ற அரசியலை ஐக்கிய இராச்சிய அரசு முறையைப் பின்பற்றி அரசியல் புரிகின்றது. (வெஸ்ட் மினிஸ்டர் முறை).

இந்தியாவின் பிரதமர் அரசின் தலைமைப் பொறுப்பிலும், குடியரசுத் தலைவரின் சம்பிரதாய தலைமையின் கிழ் ஆட்சி நடத்தப்படுகின்றது. பிரித்தானிய முடியாட்சியில் கடைப்பிடிக்கப்பட்ட சம்பிரதாயங்களை ஒரளவு ஒத்திருக்கின்ற வகையில் இங்கும் ஆட்சிகள் நடைபெறுகின்றன.

இந்தியாவின் அரசியலமைப்பை உற்று நோக்கும் பொழுது இந்தியா மிகப் பெரிய மாநிலங்களின் ஒருங்கிணைப்பில் கூட்டாட்சித் தத்துவ முறையில் அமெரிக்கவைப் போன்று செயல்படுகின்ற மிகப் பெரிய நாடுகளில் இந்தியாவும் ஒன்று.

## மேற்கோள்கள்
கீட்டோடொன்டைடீ

**கீட்டோடொன்டைடீ** *(Chaetodontidae)*, *[[பேர்சிஃபார்மசு]]* ஒழுங்கைச் சேர்ந்த ஒரு பட்டாம்பூச்சி மீன்  குடும்பம் ஆகும். இவை வெப்பவலயக் கடல் வாழ் மீன்கள். பொதுவாகப் பவளப்பாறைத் திட்டுக்களில் வாழும் இக் குடும்ப மீன்கள் அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகிய பெருங்கடல்களில் காணப்படுகின்றன. இக் குடும்பத்தில் 10 பேரினங்களில் ஏறத்தாழ 120 இனங்கள் உள்ளன. இந்தியப் பெருங்கடலிலும், பசிபிக் பெருங்கடலிலும் பல இன இணைகள் (Species pair) காணப்படுகின்றன. மிகப் பெரிய *[[கீட்டோண்டன்]]* பேரினத்தின் உறுப்பினங்கள் உண்மையில் இனங்களா அல்லது சிற்றினங்களா என்பதில் குழப்பம் நிலவி வந்தது. அண்மைக் காலத்தில், டிஎன்ஏ க்களைப் பயன்படுத்திச் செய்யப்பட்ட ஆய்வுகள் மூலம் இத்தகைய குழப்பங்கள் பல தீர்ந்துள்ளன.

இவை ஓரளவு சிறிய மீன்களாகும். பெரும்பாலும் 12-22 சதம மீட்டர் (7-9 அங்குலம்) நீளம் கொண்டவை. இக் குடும்பத்தில் மிகப்பெரிதாக வளரும் *கீ. எஃபிப்பியம்* என்னும் இனத்தைச் சேர்ந்த மீன்கள், 30 சதம மீட்டர் நீளம் வரை வளர்கின்றன. கறுப்பு, வெள்ளை, நீலம், சிவப்பு, செம்மஞ்சள், மஞ்சள் எனப் பல நிறங்களைக் கொண்ட இம் மீன்களை ஆங்கிலத்தில் *பட்டாம்பூச்சி மீன்* எனப் பொருள்படும் *பட்டர்ஃபிளை ஃபிஷ்* *(butterflyfish)* என அழைப்பர்.

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
இந்தியத் தலைமைத் தேர்தல் ஆணையர்

**இந்தியத் தலைமைத் தேர்தல் ஆணையர்**- இந்தியத் தேர்தல் ஆணையத்தின் தலைவர், இந்தியாவின் தேர்தல்களை நேர்மையாக, விருப்புவெறுப்பின்றி, எவ்வமைப்பையும் சாராமல் நடத்துவதற்கு வழிவகை செய்பவர்.

இந்தியக் குடியரசுத் தலைவரால் தலைமைத் தேர்தல் ஆணையர் மற்றும் *இரு தேர்தல் ஆணையர்கள்* நியமனம் செய்யப்படுகின்றனர்.

தேர்ந்தெடுக்கப்பட்டதிலிருந்து *6 ஆண்டுகள் அல்லது 65 அகவை (வயது) நிறைவுறும் வரை எது முன் நிகழ்கின்றதோ* அதைப் பொருத்து இவர்கள் பணிக்காலம் கணக்கிடப்படுகின்றது.

இந்தியத் தலைமை நீதிபதிகளின் படிநிலையில் கருதப்படும் இவர்கள் ஊதியமும் அவர்கள் அளவிற்கு ஈடாகப் பெறுகின்றனர்.

தலைமைத் தேர்தல் ஆணையரை **நடத்தை விதி மீறலைக்** (இம்பீச்மென்ட்) காரணம்காட்டி நாடாளுமன்றத்தில் அவர் மீது கொண்டுவரப்படும் தீர்மானத்தின் வாக்கெடுப்பில் (ஒட்டெடுப்பில்) தீர்மானம் வெற்றிபெற்றாலின்றி அவரை வேறு **எவ்வகையிலும் பணியிலிருந்து நீக்கவியலாது**.

இதன் அதிகாரக் கட்டமைப்பில் சில மாற்றங்கள் கொண்டுவரப்பட்டு இவ்வாணையத்திற்கு கூடுதல் அதிகாரங்கள் வழங்கப்பட்டன.

உலகநாடுகளுடன் ஒப்பிடும் பொழுது, இந்தியாவே முதன் முதலாக முழுவதும் மின்னணு எந்திரத்தின் மூலம் பொதுத்தேர்தலை நடத்திக்காட்டியது.

இவ்வாணையத்தின் மீது மக்கள் பார்வை விழக் காரணமாயிருந்தவர் முன்னாள் தலைமைத் தேர்தல் ஆணையர் டி. என். சேஷன். அவர்  1990 முதல் 1996ஆம் ஆண்டு வரை பணிபுரிந்தார். அவரின் பணிக் காலத்தில் தான் அதுவரை தேர்தல்களில் ஊழல் மிகுந்திருந்த நிலை அவரின் கண்டிப்புமிக்க, நேர்மையான செயலால் சற்றுத் தணிக்கப்பட்டது.

## தலைமைத் தேர்தல் ஆணையர்கள்
**முன்னாள் தலைமைத் தேர்தல் ஆணையர்கள் பட்டியல்:**

## மேற்கோள்கள்

## வெளி இணைப்புகள்
*இந்தியத் தலைமைத் தேர்தல் ஆணையர்கள் பட்டியல் 

*
*
பகுப்பு:இந்தியத் தலைமை தேர்தல் ஆணையர்கள்
பகுப்பு:இந்தியத் தேர்தல் ஆணையம்
இந்திய மக்களவைத் தலைவர்

**இந்திய மக்களவைத் தலைவர்**
இந்திய நாடாளுமன்றத்தின் கீழ் அவையான மக்களவையை நடத்தும் தலைவரைக் குறிப்பதாகும். மூன்றாம் உலக நாடுகளில் (வெஸ்ட்மினிஸ்டர் அரசாங்கம்) உள்ள பேரவைகளில் பயன்படுத்தப்படும் சொல்லையே இந்தியாவிலும் பயன்படுத்தப்படுகின்றது.

மக்களவைத்தலைவர்** 5 ஆண்டுகளுக்கொருமுறை** நடத்தப்படுகின்ற தேர்தலில் வெற்றிபெற்ற உறுப்பினர்கள் பங்குபெரும்  மக்களவையின் முதல் கூட்டத்தில் உறுப்பினர்களால் ஒருமனதாகத் தேர்ந்தெடுக்கப்படுகின்றார். அதன்பின் அவர் பதவி விலகினாலன்றி வேறு ஒருவரை அப்பதவியில் நியமிக்க  முடியாது.

## மக்களவைத் தலைவரின் அதிகாரங்கள்

மக்களவைத் தலைவரே பேரவையே நடத்துபவர், கண்காணிப்பவர் மற்றும் பேரவைகளின் அலுவல்களை கவனிப்பவரும் அவரே.

**மசோதா**

மசோதாவின் தன்மைகளை ஆராய்ந்து (பண விடை மசோதா மற்றும் பண விடையில்லா மசோதா) அதன்படி தாக்கல் செய்ய அனுமதிக்கின்றார். பேரவையை அதன் மாண்புக் குறையாமல், இறையாண்மைக் குறையாமல், ஒழுக்கத்துடன் நடைபெறக் கடப்பாடுக் கொண்டுள்ளார்.

**தீர்மானங்கள்**

தீர்மானங்களை அவரின் அனுமதியின்றித் தாக்கல் செய்யமுடியாது. நம்பிக்கையில்லாத் தீர்மானம், ஒத்திவைப்புத் தீர்மானம், கண்டனத் தீர்மானம்  மற்றும் கவன ஈர்ப்புத் தீர்மானம் போன்றத் தீர்மானங்களை அனுமதிக்கின்றார். அவரின் இசைவினால் விவாதங்கள் ஏற்கப்படுகின்றன மற்றும் தள்ளுபடி செய்யப்படுகின்றன.

**தேர்தல்**

மக்களவைத் தலைவரின் தேர்தலை குடியரசுத் தலைவர் தீர்மானிக்கின்றார்.

## மக்களவைத் தலைவர்கள்

## மேற்கோள்கள்


## வெளி இணைப்புகள்
*மக்களவைத் தலைவர் அலுவலகம்
*மக்களவைத் தலைவர் தேர்வு முறை - காணொலி    
* மக்களவைத் தலைவரின் அதிகாரங்கள் - காணொலி
இந்தியக் குடியரசுத் துணைத் தலைவர்

**இந்தியக் குடியரசுத்  துணைத் தலைவர்** - இந்தியாவின் இரண்டாவது மிக உயர் பதவிக்குரியதாகும், குடியரசுத் தலைவருக்கு அடுத்த நிலையில் வரும் பதவியாகும். துணைக்குடியரசுத்தலைவரே நாடாளுமன்றத்தின் மாநிலங்களவைத் தலைவராவார். எனினும் இவருக்கு மாநிலங்க‌ளவை ஓட்டெடுப்பில் ஓட்டளிக்கும் உரிமை இல்லை. ஏனெனில் இவர் மாநிலங்களவை உறுப்பினர் அல்லர். எனினும் ஓட்டுக்கள் சமநிலையில் இருக்கும் போது இவர் ஓட்டளிக்கலாம்.

இந்திய அரசியலமைப்புச் **சட்டவிதி 63 ல்** குறிப்பிட்டுள்ளபடி துணைக் குடியரசுத் தலைவர் நியமனம் செய்யப்படுகின்றார். குடியரசுத் தலைவருக்கு கோரப்படும் அனைத்துத் தகுதிகளும் இவருக்கும் கோரப்படும்.  இந்தியக் குடிமகனாக இருத்தல் அவசியம்.

குடியரசுத் தலைவர் எதிர்பாராத இறப்பின் நிமித்தம் அல்லது அவர் பதவிக்காலம் முடிவுற்ற நிலை அல்லது அவர் பணியிலிருந்து நீங்குதல் போன்ற காலங்களில் துணைக்குடியரசுத் தலைவரே குடியரசுத் தலைவர் பதவியில் மீண்டும் புதியக் குடியரசுத் தலைவர் தேர்ந்தெடுக்கும் வரையில் பதவி வகிப்பார்.

## தேர்ந்தெடுக்கும் முறை
ஒவ்வொரு 5 ஆண்டிற்கு ஒரு முறை துணைக்குடியரசுத் தலைவர் பதவி முடிவுறும் சமயத்தில்  நாடாளுமன்றத்தின் இரு அவைகளின் உறுப்பினர்களால்  தேர்ந்தெடுக்கப்படுகின்றார். ஆனால் மக்களவை மற்றும் மாநிலங்களவையின் நியமன உறுப்பினர்கள் வாக்களிக்க முடியாது.

இந்திய அரசியலமைப்பு **சட்ட விதி 67 பி**  ன் படி நாடாளுமன்றத்தின் இரு அவைகளாலும்  அவருக்கு எதிரான தீர்மானத்தின் வாக்கெடுப்பில் (ஒட்டெடுப்பில்) வெற்றி பெற்றாலின்றி அவரை எவ்வகையிலும் நீக்கவியலாது.

## ஊதியம்

துணைக்குடியரசுத் தலைவரின் ஊதியம் இந்திய அரசியலமைப்பில் வரையறுக்கப்படவில்லை. இருப்பினும் மாநிலங்களவைத் தலைவரின் அலுவல் நிலைக்காரணமாக அதற்கு நிகரான ஊதியம் வழங்கப்படுகின்றது.

## இந்தியக் குடியரசுத் துணைத் தலைவர்கள்

**முன்னாள் குடியரசுத் துணைத் தலைவர்கள்**.

## இவற்றையும் பார்க்க

* இந்தியக் குடியரசுத் தலைவர்
*இந்தியக் குடியரசுத் துணைத் தலைவர்களின் பட்டியல்

## மேற்கோள்கள்

## வெளிப்புற இணைப்புகள்
* இந்தியக் குடியரசுத் துணைத் தலைவர் (அதிகாரப்பூர்வ இணையம்) 
*இந்தியக் குடியரசுத் துணைத்தலைவர் - காணொலி  
* மாநிலங்களவைத் தலைவரின் அதிகாரங்கள் - காணொலி  

பகுப்பு:இந்திய அரசு
பகுப்பு:இந்தியக் குடியரசுத் துணைத் தலைவர்கள்
மாநிலங்களவைத் தலைவர்கள்
மாநிலங்களவை
இந்தியத் தேர்தல்கள்

இந்தியக் குடியரசு உலகில் உள்ள மக்களாட்சி நாடுகளில் அதிக மக்கள் தொகை கொண்டதாகும். 18 வயது நிரம்பிய அனைத்து இந்தியக் குடிமக்களுக்கும் வாக்குரிமை அளிக்கப்பட்டுள்ளது. 2009ம் ஆண்டு கணக்கின்படி 71.4 கோடி பேர் இந்தியாவில் வாக்குரிமை பெற்றிருந்தனர்.

இந்திய நாடாளுமன்றத்தின் கீழவையான மக்களவை, மாநில சட்டமன்றங்களுக்கும், உள்ளாட்சி அமைப்புகள் ஆகியவற்றுக்கு நேரடித் தேர்தல்கள் நடைபெறுகின்றன. ஒரு வாக்காளருக்கு ஒரு வாக்கு என்ற விதிப்படி இத்தேர்தல்கள் அமைகின்றன. வேட்பாளர்களும் அதிக வாக்குகளைப் பெற்றவர் (plurality) வெற்றி பெறுகிறார். நாடாளுமன்றத்தின் மேலவையான மாநிலங்களவை உறுப்பினர்கள், இந்தியக் குடியரசுத் தலைவர், இந்தியக் குடியரசுத் துணைத் தலைவர் ஆகியோர் நேரடித் தேர்தல் மூலம் தேர்ந்தெடுக்கப்படுவதில்லை. மாறாக நேரடியாக மக்களால் தேர்ந்தெடுக்கப்பட்ட பிரதிநிதிகளால் தேர்ந்தெடுக்கப்படுகின்றனர்.

தேசிய அளவில் தேர்தல்களை இந்தியத் தேர்தல் ஆணையம் நடத்துகிறது. இது ஒரு தன்னாட்சி பெற்ற அமைப்பு. இது தவிர மாநில அளவிலான தேர்தல்களை நடத்த மாநிலந்தோறும் இதன் கீழ் மாநில தேர்தல் ஆணையங்கள் செயல்படுகின்றன. 20ம் நூற்றாண்டின் இறுதிவரை வாக்குச்சீட்டுகளை பயன்படுத்தி தேர்தல்கள் நடத்தப்பட்டன. தற்போது பெரும்பாலும் மின்னணு வாக்குப்பதிவு இயந்திரங்களைப் பயன்படுத்தி நடத்தப்படுகின்றன.

## மேலும் காண்க
*இந்தியப் பொதுத் தேர்தல்கள்

## மேற்கோள்கள்

பகுப்பு:இந்தியத் தேர்தல்கள்
இந்தியக் குடியரசுத் துணைத் தலைவர்களின் பட்டியல்

**முன்னாள் குடியரசுத் துணைத் தலைவர்கள்**:

## இவற்றையும் பார்க்கவும்
* இந்தியக் குடியரசுத் துணைத் தலைவர்
* இந்தியக் குடியரசுத் தலைவர்களின் பட்டியல்

## மேற்கோள்கள்

பகுப்பு:இந்திய அரசியல்
பகுப்பு:இந்திய குடியரசுத் துணைத் தலைவர்கள்
செயலாட்சியர்

அரசியலில் **செயலாட்சியர்** அல்லது **செயலாட்சிப் பிரிவு** அல்லது **செயல் நிறைவேற்றுப்பிரிவு** (*Executive*) என்பது அரசின் ஆணைகளையும், செயல்களையும் முறைப்படி நாள்தோறும் நிறைவேற்றும் அதிகாரமும் பொறுப்பும் கொண்டவர்களையும், அவர்கள் அடங்கிய அரசுப் பிரிவையும் (அரசின் கிளையையும்) குறிக்கும். இவர்கள் அதிகாரப் பகிர்வின் மூலம் அரசு இயந்திரம் செயல்பட வழிவகுக்கின்றனர்.

## மேற்கோள்கள்

பகுப்பு:அரசியல்
கிண்ணம்

**கிண்ணம்** என்பது அகன்ற மூடியில்லாத ஒரு பாத்திரம் (கொள்கலம்). இது  உணவு பரிமாற‌வும் மற்றும் உணவைப் பதப்படுத்தவும் உதவும் பாத்திரமாகும். பொதுவாக இது சிறியதாகவும், அகலமாகவும் காண‌ப்படும்.

## வரலாறு
கிண்ணம் பண்டய காலம் முதல் இக்காலம் வரை அனைவராலும் பயன்படுத்தப்படும் பொருள். இது பல ஆயிரம் காலமாகப் பயன்பாட்டில் உள்ளது. மண் கிண்ணம் முதல் தங்கக் கிண்ணம் வரை பல பொருட்களால் செய்த கிண்ணங்கள் உள்ளன. அரசக் குடும்பைத்தை சார்ந்தவர்கள் பொதுவாக தங்கம் மற்றும் வெள்ளி கிண்ணத்தைப் பயன்படுத்துவார்கள்.

## இவற்றையும் பார்க்கவும்‌
*கரண்டி
*முள்கரண்டி
*கத்தி
*கொள்கலன்
*புட்டி

## மேற்கோள்கள்
* C. Michael Hogan  ''Phaistos fieldnotes'', The Modern Antiquarian, 2007
* Vincas P. Steponaitis. 1983. *Ceramics, Chronology, and Community Patterns: An Archaeological Study at Moundville*, pp 68&ndash;69. New York: Academic Press. . (Table of contents available online )
* H.B. Walters. 1905. *History of Ancient Pottery: Greek, Etruscan, and Roman*, pp 140,191&ndash;192. New York: Charles Scribner's Sons.

## வெளியிணைப்புகள்
*The Phiale of Achyris - On the website of the Archeological Institute of America. The Phiale is dated from 300 BC and is made of gold, includes pictures.
*Corning Museum of Glass

பகுப்பு:சமையல் கருவிகள்
பகுப்பு:கொள்கலன்கள்
பென்டாசெரோட்டைடீ

**பென்டாசெரோடீடே**, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் 8 [பேரினங்களில் 13 [இனம் (உயிரியல்)|இனங்கள் மட்டுமேயுள்ளன. *பென்டாசெரோட்டைடீ* என்பது கிரேக்க மொழியில் "ஐந்து கொம்புகள்" என்று பொருள்படுவது. இவற்றில் முதுகுத் துடுப்புக்களில் உள்ள கூரிய முட்களையே இது குறிக்கிறது. எனினும், இக்குடும்பத்தில் எல்லா இனங்களிலும் இவ்விடத்தில் ஐந்து முட்கள் இருப்பதில்லை.

## வகைப்பாடு
இக் குடும்பத்திலுள்ள பேரினங்கள்:

*[[எவிசுட்டியாசு]]* *(Evistias)*
*[[இசுட்டியோதெரசு]]* *(Histiopterus)*
*[[பாராசங்கிளிசுட்டியசு]]* *(Parazanclistius)*
*[[பாரிசுட்டியோதெரசு]]* *(Paristiopterus)*
*[[பென்டாசெரோப்டிசு]]* *(Pentaceropsis)*
*[[பென்டாசெரோசு]]* *(Pentaceros)*
*[[சியூடோபென்டாசெரோசு]]* *(Pseudopentaceros)*
*[[சங்கிளிசுட்டியசு]]* *(Zanclistius)*

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
தேனி மக்களவைத் தொகுதி

**தேனி மக்களவைத் தொகுதி** (*Theni Lok Sabha constituency*), இந்தியாவின், தமிழ்நாட்டின், 39 மக்களவைத் தொகுதிகளுள், 33-ஆவது தொகுதி ஆகும்.

## தொகுதி மறுசீரமைப்பு
2008ஆம் ஆண்டில் நடந்த தொகுதி தொகுதி மறுசீரமைப்பில், தேனி மாவட்டத்தில் இருந்த பெரியகுளம் மக்களவைத் தொகுதி நீக்கப்பட்டு, தேனி மக்களவைத் தொகுதி புதிதாக உருவாக்கப்பட்டது. பெரியகுளம் மக்களவைத் தொகுதி என்பது தேனி (சட்டமன்றத் தொகுதி), பெரியகுளம் (சட்டமன்றத் தொகுதி), ஆண்டிப்பட்டி (சட்டமன்றத் தொகுதி), கம்பம் (சட்டமன்றத் தொகுதி), போடிநாயக்கனூர் (சட்டமன்றத் தொகுதி) ஆகிய 5 தேனி மாவட்டத்துத் தொகுதிகளையும், சேடப்பட்டி (சட்டமன்றத் தொகுதி) எனும் மதுரை மாவட்டத் தொகுதியையும் உள்ளடக்கியதாக இருந்தது. இவற்றுள் 2008 ஆம் ஆண்டில் நடைபெற்ற தொகுதிச்சீரமைப்பில் சேடபட்டித் தொகுதியானது உசிலம்பட்டித் தொகுதியோடு இணைக்கப்பட்டது; தேனித்தொகுதியின் ஒருபகுதி போடித் தொகுதியோடும் இன்னொரு பகுதி கம்பம் தொகுதியோடும் இணைக்கப்பட்டுவிட்டன. 

## சட்டமன்றத் தொகுதிகள்
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

## மக்களவைத் தொகுதி உறுப்பினர்கள்

## 18-ஆவது மக்களவைத் தேர்தல் (2024)

	

## 17-ஆவது மக்களவைத் தேர்தல் (2019)
இத்தேர்தலில் அனைத்திந்திய அண்ணா திராவிட முன்னேற்ற கழகத்தைச் சேர்ந்த இரவீந்திரநாத் குமார், காங்கிரசு வேட்பாளரான ஈ. வெ. கி. ச. இளங்கோவன், 76,693 வாக்குகள் வேறுபாட்டில் வென்றார்.

### வாக்குப்பதிவு

## 16-ஆவது மக்களவைத் தேர்தல் (2014)
### முக்கிய வேட்பாளர்கள்

### வாக்குப்பதிவு

## 15-ஆவது மக்களவைத் தேர்தல் (2009)
22 வேட்பாளர்கள் போட்டியிட்டதில், காங்கிரசின் ஆரூண் ரசீத், அஇஅதிமுகவின் தங்க தமிழ்செல்வனை, 6,302 வாக்குகள் வேறுபாட்டில் வென்று, தேனி மக்களவைத் தொகுதியின் முதல் உறுப்பினராகத் தேர்வு பெற்றார்.

## மேற்கோள்கள்

பகுப்பு:தேனி மாவட்டம்
நாண்டைடீ

**நாண்டைடீ**, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை தெற்காசியாவைச் சேர்ந்தவை. சிறிய தலையைக் கொண்ட இக் குடும்ப மீன்கள், இலைகளைப் போலத் தோற்றமளிக்கக்கூடிய வகையில் கூர்ப்பு அடைந்துள்ளன. இவை வெளியே துருத்தப்படக்கூடிய வாயைக் கொண்டவை. மேற்படி தோற்ற அமைப்புக்களுடன், இவை நகரும் விதமும் இலை நீருக்குள் மிதந்து செல்வது போலவே இருக்கும். இவ்வியல்புகள், தம்மிலும் பெரிய இரைகளைக் கூடப் பிடிப்பதற்கு *நாண்டைடீ* குடும்ப மீன்களுக்கு உதவியாக உள்ளன. இவை பிற மீன்கள், நீர்வாழ் பூச்சிகள், முதுகெலும்பிலிகள் போன்றவற்றைப் பிடித்து உண்கின்றன.

## வகைப்பாடு
*[[ஆப்ரோநாண்டசு]]* *(Afronandus)*
*[[நாண்டசு]]* *(Nandus)*
*[[பாலிசென்ட்ரோப்சசு]]* *(Polycentropsis)*
*[[பிரிசுட்டோலெப்சிசு]]* *(Pristolepis)*

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
முள்கரண்டி

**முள்கரண்டி**என்பது சாப்பிட பயன்படும் ஓர் கருவி. கரண்டிகள் அவற்றின் தேவைக்கேற்ப பல அளவுகளிலும் உள்ளன. நேரடியாய்க் கையால் உண்ணாமல், கரண்டிகளின் உதவியால் உண்னும் பொழுது சில வகையான உணவுகளை குத்தி எடுத்து உண்பதற்குக் முள்கரண்டிகள் அவசியமானவை. 

## வரலாறு
இது பொதுவாக ஆங்கிலயர்கள் பயன்படுத்தும் பொருள்.
## இவற்றையும் பார்க்கவும்
*கரண்டி
*கத்தி
*கொள்கலன்
*புட்டி

## மேற்கோள்கள்

* A history of the evolution of fork design can be found in: Henry Petroski, *The Evolution of Useful things* (1992); 
## வெளியிணைப்புகள்
* An example of a Roman fork 
* Cutlery of the Middle Ages and Renaissance Forks from the Greco-Roman era to the 17th century

பகுப்பு:சமையல் கருவிகள்
பாலிசென்ட்ரைடீ

**பாலிசென்ட்ரைடீ** (Polycentridae), *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை தென்னமெரிக்காவைச் சேர்ந்த நன்னீரில் வாழும் சிறிய மீன்கள் ஆகும். இவற்றின் தலை பெரியது. மறைந்திருப்பதற்கு வாய்ப்பான இவற்றின் நிறமும், வெளியே துருத்தப்படக்கூடிய வாயும், இவை நகரும் விதமும் தம்மிலும் பெரிய இரைகளைக் கூடப் பிடிப்பதற்கு இக்குடும்ப மீன்களுக்கு உதவியாக உள்ளன. இவை பிற மீன்கள், நீர்வாழ் பூச்சிகள், முதுகெலும்பிலிகள் போன்றவற்றைப் பிடித்து உண்கின்றன.

## பேரினங்களும், இனங்களும்
* பேரினம் *மானோசிரசு* *(Monocirrhus)* 
** *[[மானோசிரசு பாலியகாந்தசு]]* *(Monocirrhus polyacanthus)*எக்கெல், 1840
* பேரினம் *பாலிசென்ட்ரசு* *(Polycentrus)*
** *[[பாலிசென்ட்ரசு இசுக்கோம்பர்க்கீயை]]* *(Polycentrus schomburgkii)*மில்லரும் டிரோச்செலும் 1849

## வகைப்பாட்டுக் குறிப்பு
*பாலிசென்ட்ரசு இசுக்கோம்பர்க்கீயை* முன்னர் *நாண்டைடீ* குடும்பத்தில் சேர்க்கப்பட்டிருந்தது.

## இவற்றையும் பார்க்கவும்
* மீன் குடும்பங்கள் பட்டியல்
* பேர்சோய்டீ

## உசாத்துணை
* ஃபிஷ்பேஸ்.ஆர்க் 

பகுப்பு:மீன் குடும்பங்கள்
கிஃபோசைடீ

**கிஃபோசைடீ** *(Kyphosidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும்.

## துணைக்குடும்பங்கள்
* கிரேல்லைனீ (Girellinae)
* கீஃபோசினீ (Kyphosinae)
* மைக்குரோகாந்தைனீ (Microcanthinae)ஜான்சன், 1984
* இசுக்கோர்பிடைனீ (Scorpidinae)

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
அரைப்பைடீ

**அரைப்பைடீ** *(Arripidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். *ஆசுத்திரேலிய சால்மன்* அல்லது *ஆசுத்திரலேசிய சால்மன்* ஆகிய பொதுப் பெயர்களிலும் இது அழைக்கப்படுகின்றது. சால்மன் என்ற பெயரில் அழைக்கப்பட்டாலும், இவை வட அரைக்கோளத்தில் காணப்படும் சால்மனைடீ என்னும் குடும்பத்தைச் சேர்ந்த "சால்மன்"களுக்கு உறவுடையவை அல்ல. நடுத்தர அளவு கொண்ட இம் மீன்கள் கடல் மீன்கள் ஆகும். இக் குடும்பத்தில் நான்கு இனங்கள் மட்டுமேயுண்டு. இவை *அரிப்பிசு* என்னும் ஒரே பேரினத்தின் கீழ் வைக்கப்பட்டுள்ளன. இவை தாசுமேனியா உட்பட்ட தெற்கு ஆசுத்திரேலியா, நியூசிலாந்து ஆகிய நாடுகளின் கடல் பகுதிகளில் காணப்படுகின்றன.

## இனங்கள்
*[[அரிப்பிசு சியோசியானசு]]* *(Arripis georgianus)*
*[[அரிப்பிசு துருத்தா]]* *(Arripis trutta)*
*[[அரிப்பிசு துருத்தாசியா]]* *(Arripis truttacea)*
*[[அரிப்பிசு சைலாபியன்]]* *(Arripis xylabion)*

## இவற்றையும் பார்க்கவும்

* மீன் குடும்பங்கள் பட்டியல்
* பேர்சோய்டீ
## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
டெராபான்ட்டைடீ

**டெராபான்ட்டைடீ** அல்லது **கீச்சான்** *(Terapontidae)*, *[[பேர்சிஃபார்மசு]]* ஒழுங்கைச் சேர்ந்த ஒரு மீன் குடும்பம் ஆகும். இவை இந்தியப் பெருங்கடலிலும், மேற்கு பசிபிக் பெருங்கடலிலும் உள்ள ஆழம் குறைந்த கரையோரப் பகுதிகளில் காணப்படுகின்றன. இவை உப்புநீர், உவர்நீர், நன்னீர் ஆகியவற்றில் வாழ்கின்றன. 80 சதம மீட்டர் நீளம் வரை வளரக்கூடிய இம் மீன்கள், சிறிய மீன்கள், பூச்சிகள், முதுகெலும்பிலிகள் ஆகியவற்றை இரையாகக் கொள்கின்றன.

இவற்றைப் பிடிக்கும்போது, அவை அவற்றுக்கே தனித்துவமான உறுமல் சத்தத்தை எழுப்புகின்றன.

## வகைப்பாடு
இக் குடும்பத்தில் 15 பேரினங்களில் 50 இனங்கள் உள்ளன.

### பேரினங்கள்:
*[[ஆம்னியாட்டாபா]]* *(Amniataba)*
*[[பித்யானசு]]* *(Bidyanus)*
*[[அனியா]]* *(Hannia)*
*[[ஈஃபீசுட்டசு]]* *(Hephaestus)*
*[[லகூசியா]]* *(Lagusia)*
*[[லீயோபாதரப்பன்]]* *(Leiopotherapon)*
*[[மெசோபிரிசுட்டீசு]]* *(Mesopristes)*
*[[பெலாட்டெசு]]* *(Pelates)*
*[[பெல்சார்ட்டியா]]* *(Pelsartia)*
*[[பிங்காலா]]* *(Pingalla)*
*[[ரிங்கோபெலாட்டீசு]]* *(Rhynchopelates)*
*[[இசுகார்ட்டம்]]* *(Scortum)*
*[[சிங்கோமிசுட்டீசு]]* *(Syncomistes)*
*[[தெராப்பன்]]* *(Terapon)*
*[[வாரியைச்திசு]]* *(Variichthys)*

## இவற்றையும் பார்க்கவும்
* மீன் குடும்பங்கள் பட்டியல்
* பேர்சோய்டீ

## உசாத்துணை
* ஃபிஷ்பேஸ்.ஆர்க் 

## வெளியிணைப்புகள்

பகுப்பு:மீன் குடும்பங்கள்
ஒற்றைப்படைக் குளம்பி

**ஒற்றைப்படைக் குளம்பிகள்** (Perissodactyla, odd-toed ungulates) என்பன பாலூட்டி வகுப்பில் ஒற்றைப்படை எண்ணிக்கையில் குளம்புகள் உள்ள விலங்குகள் கொண்ட ஒரு வரிசையில் உள்ள விலங்குகளைக் குறிக்கும். இவை அனைத்தும் புல் இலை தழைகளை மேய்ந்து உண்ணும் விலங்குகள். குதிரை, மூக்குக்கொம்பன் (காண்டாமிருகம்), டேப்பிர் போன்ற விலங்குகள் ஒற்றைப்படைக் குளம்பிகள் ஆகும். இவ் விலங்குகள் பெரும்பாலும் பெரிய உருவம் உடையவை, இவற்றின் வயிறு எளிமையான செரிமானம் செய்யும் அமைப்பைக் கொண்டுள்ளவை, இவற்றின் கால்களின் நடுவிரல் பெரிதாக இருப்பவை. உணவை அசைபோடும், பேரிரைப்பை அல்லது முன்வயிறு கொண்ட, இரட்டைப்படை குளம்பிகளை ஒப்பிடும்பொழுது ஒற்றைப்படை குளம்பிகள் தாம் உண்ணும்  இலைதழைகளில் உள்ள செல்லுலோசுப் பொருட்களை இரைப்பையைக் காட்டிலும் குடல் போன்ற பின்செரிமானப் பாதையில் செரிக்கின்ற அமைப்பு கொண்ட விலங்குகள் ஆகும்.

## அறிவியல் கலைச்சொல் விளக்கம்
ஒற்றைப்படைக் குளம்பிகளை பெரிசோடாக்டிலா (Perissodactyla) என்று அறிவியலில் கூறுவர். *பெரிசோடாக்டிலா* என்னும் இவ் ஆங்கிலச் சொல்லை ரிச்சர்டு ஓவன் என்பவர் 1848 இல் அறிமுகப்படுத்தினார். இவ் ஆங்கிலச்சொல்,  *பெரிசோசு* (Περισσος) = ஈடில்லா, ஒற்றைப்படை எண் + *டாக்டிலோசு* (δακτυλος) = விரல் என்னும் இரு கிரேக்க மொழிச் சொற்களால் ஆன கூட்டுச்சொல். *குளம்பு* என்பது கால்களின் விரல் எலும்புகள் ஒன்றிணைந்த உடல் அமைப்பு. குளம்புள்ள விலங்குகளைக் குளம்பிகள் என்று அழைப்பர். குளம்புள்ள விலங்குகளை ஆங்கிலத்தில் *அங்குலேட்* (ungulate) என்கின்றனர். *அங்குலேட்* என்னும் சொல் *குளம்பு* என்று பொருள் படும் *அங்குலா* (ungula) என்னும் இலத்தீன் சொல்லில் இருந்து பெற்றது. இது 1802 ஆம் ஆண்டில் இருந்து ஆங்கிலத்தில் வழக்கில் உள்ளது.

## மேற்கோள்களும் அடிக்குறிப்புகளும்


## துணைநூல்கள்

* Hooker, J.J. (2005). "Perissodactyla"; pp.&nbsp;199–214 in K. D. Rose and J. D. Archibald (eds.), *The Rise of Placental Mammals, Origins and Relationships of the Major Extant Clades.* The Johns Hopkins University Press, Baltimore. 
* 
* 
* 
* 

பகுப்பு:பாலூட்டிகள்

பகுப்பு:கால்களின் உடற்கூறு
இடது முன்னணி (இந்தியா)

**இடது முன்னணி** (*Left Front*, வங்காளம்; বাম ফ্রন্ট, பேம் சாரி) இந்திய இடது சாரிக் கட்சிகளின் கூட்டமைப்பைக் குறிப்பதாகும். இந்தியாவில் மேற்கு வங்காளம், கேரளா மற்றும் திரிபுரா மாநிலங்களில் இடது சாரி கூட்டணிகளின் ஆட்சி நடைபெறுகின்றது. இம்மூன்று மாநிலங்களிலும் இடதுசாரிக் கட்சிகள் பலம் வாய்ந்து விளங்குகின்றன.

## மேற்கு வங்காளம்
மேற்கு வங்காளத்தில் இடது சாரிக் கூட்ணியில் இணைந்துள்ள கட்சிகள்:

*இந்தியப் பொதுவுடைமைக் கட்சி
*இந்தியப் பொதுவுடைமைக் கட்சி (மார்க்சியம்)
*புரட்சி சமதர்மக் கட்சி (சோசலிசம்)
*அனைத்திந்திய முன்னேற்ற முன்னணி (பாரவர்டு பிளாக்)
*இந்தியப் புரட்சிப் பொதுவுடைமைக் கட்சி
*மார்க்சிய முன்னேற்ற முன்னணி (மார்க்சிய பார்வர்டு பிளாக்)
*மேற்கு வங்காள சமதர்மக் கட்சி (சோசலிசக் கட்சி)
*மக்களாட்சி சமதர்மக் கட்சி (டெமாக்கரட்டிக் சோசலிசம்)
*புரட்சி வங்காளக்  காங்கிரசு (பைப்லோபி பங்களா காங்கிரஸ்)

புரட்சிப் பொதுவுடைமை இயக்கம் 1995 முதல் 2000 வரை இடது சாரியில் உறுப்பினாரக இருந்தது. மேற்கு வங்காள இடது சாரியின் அமைப்பாளராக பீமன் போஸ் உள்ளார். மார்க்சிய பொதுவுடைமைக் கட்சியின் பொதுக்குழு (பொலிட் பீரோ) உறுப்பினர் ஆவார்.

## திரிபுரா
திரிபுரா மாநில இடதுசாரி கூட்டணியில் உள்ள கட்சிகள்

*இந்தியப் பொதுவுடைமைக் கட்சி (மார்க்சியம்)
*இந்தியப் பொதுவுடைமைக் கட்சி
*புரட்சி சமதர்மக் கட்சி (சோசலிசம்)
*அனைத்திந்திய முன்னேற்ற முன்னணி (பார்வர்டு பிளாக்)

## கேரளா
கேரள மாநிலத்தில் ஆட்சி ஆமைத்துள்ள மார்க்சிய பொதுவுடைமைக் கட்சிகளின் கூட்டணியை
*இடது மக்களாட்சி முன்னணி* என்று அழைக்கப்படுகின்றது.

## தமிழ் நாடு
தமிழ் நாட்டில் இந்திய பொதுவுடைமைக் கட்சி, மற்றும் இந்திய பொதுவுடைமைக் கட்சி (மார்க்சியம்) ஆகியவை தனித்து செயல்படுகின்றன. 1964ல் இரு கட்சிகளும் பிளவுபட்டதிலிருந்து பெரும்பாலும் தேர்தல்களில் வெவ்வேறு அணிகளில் இருந்துள்ளன. 2001லிருந்து தேர்தல்களில் ஒரே கூட்டணியில் போட்டியிடுகின்றன. தேசிய அரசியலில் மட்டும் ஓரணியாக செயல்படுகின்றன.

## மகாராஷ்டிரம்
மகாராஷ்டிரம் மாநிலத்தில் *இந்திய அமைதித் தொழிலாளர் கட்சி*, *காம்நகர் அகதி* மற்றும் *சேக்காரி சங்கம் * இவைகளுடன் கூட்டணி அமைத்துள்ளது.

## வெளி இணைப்புகள்
* இந்தியப் பொதுவுடைமைக் கட்சியின் இணையம்
* மார்க்சிய இந்தியப் பொதுவுடைமைக் கட்சியின் இணையம்

## மேற்கோள்கள்

பகுப்பு:இந்திய அரசியல் கட்சிகள்
இராசாராம் மோகன் ராய்

**இராசாராம் மோகன்ராய்** (*Raja Ram Mohan Roy*, மே 22, 1772 – செப்டம்பர் 27, 1833) வங்காளத்திலுள்ள வசதி படைத்த வைதிக பிராமண குடும்பத்தைச் சேர்ந்தவர். பிரம்ம சமாஜத்தை நிறுவியவர். இவரைப் புதிய இந்தியாவை நிறுவியர் என்றும், புதிய மறுமலர்ச்சியை தொடங்கி வைத்தவர் என்றும் கூறுவர். பிரம்மசமாஜம் கி.பி. 1828 இல் நிறுவப்பட்டது. இதுவே முதல் சீர்திருத்த இயக்கமாகும்.

இவர் கற்றறிந்த மொழிகள் ஆங்கிலம், பிரெஞ்சு, இலத்தீன், எபிரேயம், கிரேக்கம், சமஸ்கிருதம் மற்றும் இந்தி போன்றவைகளாகும். இந்து சமய தரும சாத்திரங்கள், வேதங்கள், உபநிடதங்கள் போன்ற பிறவற்றையும் ஆழ்ந்து பயின்றிருந்தார். ஆங்கில நாகரிகத்தில் அதிக நாட்டம் கொண்டதால் பலமுறை இங்கிலாந்து சென்று திரும்பினார். அவர் தமது நாற்பதாவது வயதில் வேலையை விட்டு விலகினார். எஞ்சிய வாழ்நாளைச் சமுதாயப் பணிக்காக அர்ப்பணித்தார். அவர் இந்து சமுதாயத்தில் இருந்த மூடநம்பிக்கைகளுக்கும் மற்றும் ஏனைய தீமைகளுக்கும் எதிராகக் குரல் எழுப்பினார். இந்த நிறுவனத்தை நிறுவியதன் மூலம் அவர் ஒரு புதிய சமயத்தைப் பரப்ப விரும்பவில்லை. மாறாக இந்த அமைப்பில் அனைத்துச் சமயங்களின் அரிய கோட்பாடுகள் அமைந்திருந்தன. எல்லா மக்களும் சாதி, சமய பாகுபாடின்றி ஒன்றாக சேர்ந்து ஒரே இறைவனை வழிபட, இந்நிறுவனம் வழிவகுத்துக் கொடுத்தது. கிழக்கிந்திய நிறுவனத்தில் பணியாற்றிக் கொண்டிருந்த போது கிறித்துவப் பாதிரியார்களின் தொடர்பு அவருக்குக் கிடைத்தது. இதன் விளைவாக இந்து சமயத்தை சீர்திருத்தி அமைக்க வேண்டுமென விரும்பினார். கி.பி. 1815 இல் கல்கத்தாவில், ஆத்மிக சபை என்பதை நிறுவினார். இதில் நடுத்தர, கீழ் தர மக்கள் கலந்து கொண்டனர். 1819 இல் வேதாந்த சாத்திரங்களின் சாரத்தை ஆங்கிலத்திலும், வங்காள மொழியிலும் வெளியிட்டார். பின்பு நான்கு உபநிடதங்களை மொழிபெயர்த்தார். 1820 இல் ஏசுவின் போதனைகளை திறனாய்வு செய்து, *ஏசுவின் கொள்கைகள் அமைதிக்கும் ஆனந்தத்திற்கும் வழிகாட்டி* என்ற நூலை வெளியிட்டார்.

அக்காலத்தில் இந்துப் பெண்களுக்குக் கட்டாய வழக்கமாக இருந்த உடன்கட்டை ஏறல் (சதி) என்ற சமுதாயக் கொடுமையை ஒழிக்க இவர் பெரிதும் பாடுபட்டார்.

## பிற செயல்பாடுகள்
வேதங்கள் மற்றும் ஐந்து முக்கிய உபநிடதங்களை வங்காள மொழிக்கு மொழிபெயர்த்திருந்த அவர் அவற்றைக்கொண்டு சதி என்பதை உண்மையான இந்து மதம் ஆதரிக்கவில்லை என்று தீவிரமாக வாதாடி சதி தேவையில்லை என்று முழங்கினார். வில்லியம் பெண்டிங்க் காலத்தில் சதிக்கு எதிரான சட்டம் நிறைவேற்றப்பட்டாலும், அது ராஜா ராம்மோகன் ராயின் உழைப்பாலே நிகழ்ந்தது என்பதே உண்மை.

## இவற்றையும் பார்க்க
அயர்லாந்து மக்களை ஆங்கிலேய அரசு ஒடுக்கிய பொழுது சீர்திருத்த சட்டத்தை அவர்களுக்கு சாதகமாக ஆங்கிலேய அரசு நிறைவேற்றா விட்டால் ஆங்கிலேய ஆதிக்கமே இல்லாத பகுதியில் போய் வாழ்வேன் என்று முழக்கமிட்டார். நேப்பல்ஸ் புரட்சி தோல்வியுற்ற பொழுது மனம் வெம்மி முக்கியமான அலுவல்களை ரத்து செய்கிற பண்பும் அவருக்கு இருந்தது. கத்தோலிக்கர்கள் உரிமையோடு பிரட்டனில் வாழ வழி ஏற்பட்ட பொழுது அதை வரவேற்றார்.

## மேற்கோள்கள்

## வெளி இணைப்புகள்

* Biography (Calcuttaweb.com) 
* Social, Political, Economic, and Educational Ideas of Raja Rammohun Roy
* Biography (Brahmo Samaj)

பகுப்பு:1774 பிறப்புகள்
பகுப்பு:1833 இறப்புகள்
பகுப்பு:வங்காள மக்கள் 
பகுப்பு:இந்திய சமூகசேவகர்கள்
பகுப்பு:இந்தியாவில் பள்ளி, கல்லூரிகளை நிறுவியவர்கள்
ஈட்டிப்பல் பன்றி

**ஈட்டிப்பல் பன்றி** (*Peccary*) என்பது நடு, தென் அமெரிக்காவில் வாழும் காட்டுப் பன்றி போல் தோற்றமளிக்கும் ஆனால் வேறான, உயிரினக் குடும்பம். எசுப்பானிய மொழியில் இக்குடும்பத்தினைச் சேர்ந்த விலங்குகளை *ஃகாபலி* (Jabali) என்றும், போர்த்துகீச மொழியில் *ஃகாவலி* என்றும் அழைக்கின்றனர். இவ் விலங்குக் குடும்பம், பாலூட்டி வகுப்பில் இரட்டைப்படைக் குளம்படி வரிசையில் உள்ள தாயாசுடீ (Tayassuidae) என்னும் குடும்பத்தைச் சேர்ந்த பன்றிபோல் அளவுடைய விலங்குகள். *தாயாசுடீ* என்னும் சொல் தூப்பி மக்களின் மொழியில் *உண், உண்ணுதல்* என்னும் பொருள் தரும் *தாயசு* (tayassu, tayaçu) என்னும் சொல்லில் இருந்து பெற்று, 1858 இல் இருந்து ஆங்கிலத்தில் வழங்கி வருகிறார்கள்.. தாயாசுடீ குடும்பம் *சூயினா* (Suina) என்றழைக்கப்படும் பன்றிகளின் துணைவரிசையைச் சேர்ந்த ஒன்று..இலத்தீன் மொழியில் சூ (su) என்றால் பன்றி என்றுபொருள்.

## உடலமைப்பு
ஈட்டிப்பல் பன்றிகள் ஏறத்தாழ 90 முதல் 130 செமீ (3-4 அடி) நீளம் வரை வளரக்கூடியவை. இவை ஏறத்தாழ 20-40 கிலோகிராம் (44-88 பவுண்டு) எடை கொண்டிருக்கக்கூடும். ஓரளவுக்குப் பன்றிகளைப்போலவே, மூக்கும் பல்லும் கொண்டவை. வெளியே நீட்டிக்கொண்டிருக்கும் காட்டுப்பன்றிகளின் பல் வளைந்து இருக்கும், ஆனால் ஈட்டிப்பல் பன்றிகளின் பற்கள் ஈட்டியைப் போல் நேராக இருக்கும். பன்றிகளைப் போலவே காலின் நடு இரு விரல்களைப் பயன்படுத்துகின்றன. இதன் வயிறு மூன்று பாகங்களாக உள்ளன. ஆனால் அசைபோடும் விலங்கின் இயக்கம் போன்றதல்ல..

ஈட்டிப்பல் பன்றி ஒரு அனைத்துண்ணி ஆகும். பெரும்பாலும் இதன் உணவு கிழங்குகளும், சிதைகளும் கொட்டைகளும், பழங்களும், புல்லும் என்றாலும், சிறு விலங்குகளையும் உண்ணும்.

இதன் பல்லின் வகையடுக்கு கீழ்க்காணுமாறு உள்ளது: 

## ஊடகங்கள்

File:Peccary range.png|வாழிடம்
Image:Collared Peccary.jpg|கழுத்துப்பட்டை தாயாசுடீ -என்றி டூர்லி உயிரினக் காட்சியகம், Henry Doorly Zoo)
Image:Tayassu_tajacu.jpg|கழுத்துப்பட்டை தாயாசுடீ - கோசுட்டா ரிக்காவில் உள்ள கொர்க்கொவடோ தேசியப் பூங்கா Collared Peccary in Corcovado National Park, Costa Rica
Image:Javelina.jpg |அரிசோனாவில் உள்ள டூழ்சானில் ஃகாவலினா - Javelina in Tucson, Arizona
Image:Collared peccary - melbourne zoo.jpg|தாயாசுடீ உணவுக்காகத் தோண்டுதல் 
Image:Pekari's.JPG|தாயாசுடீ - நெதர்லாந்தில் உள்ள ஆர்ன்னெம் (Arnhem)என்னும் இடத்தில் உள்ள பர்கர் உயிரினக் காட்சியகத்தில். 
Image:Juvenile_javelina_near_Glenwood_NM_USA.jpg|ஐக்கிய அமெரிக்காவில் நியூ மெக்சிக்கோவில் இளம் தாயாசுடீ. 


## மேற்கோள்கள்

பகுப்பு:இரட்டைப்படைக் குளம்பிகள்
பகுப்பு:தென் அமெரிக்கப் பாலூட்டிகள்
பகுப்பு:பாலூட்டிகள்